# STATISTIKANÕUKOGU KOOSOLEKU PROTOKOLL

|  |  |
| --- | --- |
| Tallinn | 02.05.2019 nr 10-1/19/003sn |

# Algus kell 12.00, lõpp kell 14.00

# **Juhatas**: Urmas Kaarlep

# **Protokollis**: Sandra Selge

**Võtsid osa**: Ülo Kaasik, Toomas Kevvai, Sven Kirsipuu, Kristjan Küti, Kätlin Mandel, Mart Mägi, Hede Sinisaar, Marko Udras

**Puudusid**: Allan Puur, Ott Velsberg

**Kutsutud:**

Rahandusminister Martin Helme (päevakorrapunkt 1)

Eesti Panga statistikaosakonna juhataja Jaanus Kroon

Riigikantselei strateegiadirektori asetäitja Eili Lepik

Rahandusministeeriumi riigihalduse ja avaliku teenistuse peaspetsialist Keir Pool

Statistikaameti peadirektori asetäitja Tuulikki Sillajõe

Koosoleku avas Mart Mägi.

**Päevakord**

1. **Tutvustusring**
2. **Statistikanõukogu esimehe valmine**
3. **Statistikaameti arengukava 2018-2022 ja peamised projektid 2019**
4. **Statistikanõukogu 2019. aasta tööplaani koostamine**

# **Statistikanõukogu töö põhimõtted ja töökord**

Mart Mägi tutvustas statistikanõukogu töö põhimõtteid ja töökorda. Nõukogu ülesanded on määratletud riikliku statistika seaduses, sealjuures käesoleva aasta algusest on lisandunud üks ülesanne – anda riikliku statistika tegijale andmehalduse koordineerimiseks soovitusi ja avaldada arvamust andmehalduse korralduse kohta. Statistikanõukogu kolmandas koosseisus on 11 liiget. Statistikanõukogu liikmed on valitud selliselt, et kõik statistikavaldkonnad ja tarbijate huvid oleksid kaetud.

## **Otsustati:**

## Võtta info teadmiseks.

# **Statistikanõukogu esimehe valimine**

Nõukogu liikmed olid enne koosolekut esitanud kirjalikult esimeheks neli kandidaati: Allan Puur, Mart Mägi, Hede Sinisaar ja Urmas Kaarlep. Allan Puur ja Mart Mägi taandasid oma kandidatuuri.

Seega hääletusele pandi Hede Sinisaare ja Urmas Kaarlepa kandidatuur. Urmas Kaarlepi kandidatuuri toetas 8 ja erapooletuks jäi 1 nõukogu liige. Hede Sinisaare poolt hääletas 4 ning erapooletuks jäi 3 liiget.

Allan Puur ja Ott Velsberg olid saatnud oma hääled kirjalikult enne koosolekut.

# **Otsustati:**

## Kinnitada statistikanõukogu kolmanda koosseisu esimeheks Urmas Kaarlep.

Koosoleku juhatamise võttis üle Urmas Kaarlep.

# **Statistikaameti arengukava 2018-2022 ja peamised projektid 2019**

Mart Mägi tutvustas Statistikaameti arengukava aastatel 2018-2022 ning peamisi projekte **(lisa 1).**

Riikliku statistika seaduse muudatuse kohaselt on riikliku statistika eesmärk kajastada ühiskonna olukorda ja muutusi ning varustada ühiskonda rahvastiku, sotsiaalvaldkonna, majanduse ja keskkonna arengu seisukohalt olulise teabega, sealhulgas arengukavade ja prognooside koostamiseks, erinevate poliitikate kujundamiseks, teadus- ja rakendusuuringute tegemiseks ning teadmuspõhiste otsuste langetamiseks.

Statistikaameti peamised eesmärgid on madal halduskoormus, tarbijasõbralik teave, kiire reaalaja andmekaeve ning teabe usaldusväärsus.

2019. aasta peamiste tegevuste hulka kuuluvad: statistikatööde programmi elluviimine, statistikaprogrammi tööde redisain, eri tarbijarühmadele personaliseeritud teabekanalite loomine, andmekaeva rakendamine ja kompetentsi suurendamine, Statistikaameti korporatiivse identiteedi tugevdamine usaldusväärsuse ja maine parandamiseks.

**Arutelu ja ettepanekud:**

Ettepanek Statistikaametile luua registriandmete kasutamise ja kvaliteedi hindamise juhised.

Lisaks Statistikaameti arengukavale käsitleb nõukogu Eesti Panga riikliku statistika tegemise arenduskava. Ka Tervise Arengu Instituut on nõukogule oma tervisestatistikaplaane tutvustanud.

Ettepanek, et uue koosseisu koosolekutel hakkaks käima lisaks Tervisearengu Instituudi tervisestatistika ja –registrite keskuse juht Natalja Eigole ka Eili Lepik Riigikantseleist.

**Otsustati:**

## Võtta info teadmiseks.

## Kutsuda statistikanõukogu koosolekutele vaatlejana edaspidi ka Tervise Arengu Instituudi tervisestatistika ja –registrite keskuse juht Natalja Eigo ja Riigikantselei strateegiadirektori asetäitja Eili Lepik.

# **Statistikanõukogu 2019. aasta tööplaani koostamine**

Statistikaametis koostatud tööplaani projekti lisati septembri koosolekule lisati kaks päevakorrapunkti: ülevaade Eesti Kaubandus- Tööstuskoja ja MMM-i uuringust nullbürokraatia teemal ning arutelu teemal, kuidas suurendada andmeesitajate teadlikkust ja motivatsiooni. Juuni koosoleku päevakorda lisati aruteluks arvamusuuringute tegemise ja andmete anonümiseerimise teema.

Eesti Panga 2020. aasta statistikatööde ülevaade tõsteti oktoobri koosoleku päevakorrast detsembrisse.

Statistikanõukogul on kohustus avaldada Statistikaameti statistikaprogrammi kohta arvamust. ET Statistikaamet peab programmi Rahandusministeeriumile esitama 1.07, seetõttu lepiti järgmise koosoleku ajaks 12.06. Ettepanek korraldada statistikanõukogude koosolekud üldjuhul kolmapäeviti. Lisaks juunikuu koosolekule toimuvad koosolekud 18.septembril, 30.oktoobril ja 19.detsembril.

**Otsustati:**

## Kinnitada Statistikanõukogu 2019. aasta tööplaan

LISAD

1. Statistikanõukogu esitlus
2. Statistikanõukogu 2019. aasta tööplaan

(allkirjastatud digitaalselt)

|  |  |
| --- | --- |
| Urmas Kaarlep | Sandra Selge |
| Koosoleku juhataja | Protokollija |